Clàudia Pina

**Clàudia Pina Medina** (peleto ya Spanish: [ˈklawðja ˈpina] listen<sup>ⓘ</sup>; yo o tshotsweng ka Phatlwe a le lesome le bobedi ka 2001) ke motshameki wa kgwele ya dinao e e porofeshionale wa moSpanish yo o tshamekang kwa pele mo setlhopheng sa Liga F sa Barcelona le sa setshaba sa bomme sa Spain.

## Tiro ya setlhopha
Pina pele e ne e le motshameki wa futsal kwa Montcada pele ga a lemogiwa ke balebeledi ba Espanyol ka 2011 abo a ya kwa setlhopheng sa bone sa banana. O ne a fudugela kwa setlhopheng sa Barcelona sa infantil-alevín go tswa ka Espanyol ka 2013, mme mo setlheng sa gagwe sa bobedi a thusa setlhopha seo go fenya bosimega ja liki ya banana a nosa dino tse lekgolo mo iponagatsong tse masome mabedi. Fa a sena go itshupa gore ke motshameki yo o abetswetseng thata le gore ke monosi wa dino ka tlhago o ne a palamelela ka bonako mo maemong a  a farologaneng a setlhopha sa banana. Nno nngwe e a e nositseng fa a sena go tiribola a feta batshameki ba le bane mo motshamekong wa derby kgatlhanong le Espanyol ka Firikgong wa 2017 ya gasagasama le maranyane.

Pina o dirile iponagatso ya gagwe ya ntla e e tlhomamisitsweng mo setlhopheng se segolo ka Firikgong wa 2018. Jalo a le dingwaga fela tse lesome le borataro le dikgwedi tse tlhano ka nako eo, a baya rekote ya go nna  motshameki yo monnye go ka tshamekela setlhopha sa Barça mo motshamekong o o tlhomamisitsweng. Rekote eo e ne ya thujwa ke Vicky López, a le dingwaga tse lesome le borataro le kgwedi e nngwe le malatsi a le lesome le boferabongwe ka Lwetse a le lesome le bosupa ka 2022.

Ka selemo sa 2020 Pina o ne a isiwa kwa kadimo kwa Sevilla setlha se le se ngwefela ene le motshameki ka ene Carla Armengol, mme a boela kwa setlhopheng seo sa kwa Catalan ngwaga o o latelang.

Ka Tlhakole wa 2023 Pina a oketsa tumalano ya gagwe le setlhopha go fitlhelela ka Seetebosigo wa 2026.

## Tiro ya boditshabatshaba
Pina o ne a bitswa e le lantlha go ya go tshamekela setlhopha sa setshaba sa U-16 fa a le dingwaga tse lesome le bone ke Toña Is. Ka Lwetse wa 2016 o ne a lalediwa e le la ntlha go ya go tshamekela setlhopha sa setshaba sa Spain sa U-17 mo kgaisanong ya UEFA kwa Příbram, kwa a neng a nosa dino tse tlhano go akaretsa le tse tharo mo motshamekong wa gagwe wa ntlha. Moragonyana o ne a tshameka motshameko wa gagwe wa ntlha o o tlhomamisitsweng wa setlhopha sa setshaba sa Spain sa U-17 kwa sejaneng sa lefatshe sa 2016 kgatlhanong le Jordan, a nosa nno mo iponagatsong ya gagwe ya ntlha.

Kwa bofelong ja 2017 leina la gagwe le ne la begwa kwa godimo ga motshameki yo o nositseng dino thata mo ditlhopheng tsa mafatshe a setshaba a UEFA fa gare ga batshameki ba bomme le borre a nosa dino tse lesome le borataro mo ngwageng yoo.

Ka 2021 o ne a dira ya tshameko ya gagwe ya ntlha le setlhopha se segolo mo motshamekong wa botsalano kgatlhanong le Denmark.

E ne e le mongwe wa *Las 15,* setlhopha sa batshameki ba ba neng ba itira go se nne teng go biletswa metshameko ya boditshabatshaba ka Lwetse wa 2022 ka go tlhoka go itumela ka mokatisi mogolo Jorge Vilda, gape o ne a le fa gare ga ba ba neng ba sa tsena dikgwedi tse lesome le motso  moragonyana fa Spain e fenya sejana sa lefatshe.

## Dipalopalo tsa tiro
thumb|Pina with Barcelona in March 2024

### Setlhopha

: *E sale ka motshameko o o tshamekilweng ka Seetebosigo a tlhola gararo ka 2023*

## Ditlotla
**Barcelona B**

* Segunda División, Group III: 2016–17

**FC Barcelona**

* Primera División: 2019–20, 2021–22, 2022–23, 2023–24
* Copa de la Reina de Fútbol: 2019–20, 2021–22, 2023–24
* Supercopa Femenina: 2019–20, 2021–22, 2022–23, 2023–24
* UEFA Women's Champions League: 2022–23, 2023–24

**Spain Youth**

* FIFA U-17 Women's World Cup: 2018; maemo a boraro: 2016
* FIFA U-20 Women's World Cup maemo a bobedi: 2018
* UEFA Women's Under-17 Championship  maemo a bobedi: 2017

**Individual**

* FIFA U-17 Women's World Cup Golden Ball: 2018
* FIFA U-17 Women's World Cup Silver Boot: 2018
* UEFA Women's Under-17 Championship Setlhopha sa kgaisano: 2017

## Metswedi


## External links

* Clàudia Pina – UEFA competition record (archive)
* Clàudia Pina at FC Barcelona
* Clàudia Pina at BDFutbol
* Clàudia Pina at ESPN FC
* Clàudia Pina at FBref.com
* Clàudia Pina at Soccerway